b'\n_START_ARTICLE_\nAhvenj\xc3\xa4rvi (Juupajoki)\n_START_SECTION_\nMaantietoa\n_START_PARAGRAPH_\nLammen pinta-ala on 1,1 hehtaaria ja se on 150 metri\xc3\xa4 pitk\xc3\xa4 ja 100 metri\xc3\xa4 leve\xc3\xa4. Se sijaitsee Set\xc3\xa4l\xc3\xa4nkankaalla sijaitsevalla ojitetulla suolla. Lammella ei ole kartan mukaan saaria ja se on autio. Sen rantaviivan pituus on 500 metri\xc3\xa4 ja puolet siit\xc3\xa4 on suota ja loput kangasmets\xc3\xa4\xc3\xa4. Kantatie 66 ohittaa lammen alle 300 metrin et\xc3\xa4isyydelt\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) Lepp\xc3\xa4hampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Lammen vedenpinnan korkeus on 168,8 metri\xc3\xa4 mpy. Siihen on johdettu kolme suo-ojaa pohjoiselta suolta ja sen laskuoja l\xc3\xa4htee koillisp\xc3\xa4\xc3\xa4n lahdesta kohti Ahvenlammia, josta oja jatkaa Kuivaj\xc3\xa4rveen. Ojalle tulee pudotusta 28 metri\xc3\xa4.'